1. autobusu maršruts (Rīga)

1. autobusu maršruts bija Rīgas sabiedriskā transporta autobusu maršruts, kurā pasažieru pārvadājumi tika nodrošināti no Abrenes ielas Rīgas centrā līdz sociālās aprūpes centram "Ezerkrasti" (galapunkta nosaukums „Berģuciems"), Vidzemes priekšpilsētas Berģu apkaimē.

Maršruta kopējais garums sasniedza 33 km. Virziena Abrenes iela — Berģuciems kopējais garums bija 16 km, bet virziena Berģuciems — Abrenes iela kopējais garums bija 17 km.

Darbdienās pa 1. autobusu maršrutu kursēja 7 autobusi, kuri pavisam veica 90 reisus, bet brīvdienās — 3 autobusi, kuri pavisam veica 53 reisus (06.2014). Pasažieru pārvadājumus 1. autobusu maršrutā veica RP SIA "Rīgas satiksme" 7. autobusu parks.

 Vēsture 
Maršruts tika izveidots 1964. gadā, tolaik tā galapunkts Berģos saucās "Pansionāts". 1982. un 1985. gada Rīgas pilsētas sabiedriskā transporta maršrutu shēmā norādīts, ka maršruts kursēja no Autoostas līdz Berģuciemam. Līdz 1991. gadam, kamēr tika lietoti maršrutu nosaukumi krievu un latviešu valodās, Berģu galapunkta nosaukums bija пос. Берги krievu valodā un "Berģuciems" latviešu valodā. Nosaukums "Pansionāts" atkal parādījās uz tablo 1997. gadā, kad Rīgā sāka kursēt Mercedes-Benz O345 modeļa autobusi. 2015. gada 8. augustā galapunkta "Pansionāts" nosaukums tika mainīts uz "Berģuciems".

No 2021. gada 15. marta līdz 31. jūlijam autobusa maršrutu aizstāja ar 1A. trolejbusa maršrutu, kurā kursēja 18 metrus garie trolejbusi.

No 2021. gada 23. augusta līdz 30. oktobrim maršruts sakarā ar būvdarbiem Berģu ielā tika saīsināts līdz Upesciema ielai. No Upesciema ielas līdz galapunktam "Berģuciems" kursēja uz pagaidu laiku izveidots 1A. autobuss ar citādāku maršrutu: pa Upesciema ielu, Madaru ielu, Lejasciema ielu, Mākoņu ielu, Berģu ielu līdz galapunktam un atpakaļ.

No 2022. gada 6. jūnija līdz 20. jūnijam sakarā ar Dzirnavu ielas pārvada slēgšanu Rail Baltic būvdarbu dēļ maršruts tika novirzīts pa Emīlijas Benjamiņas ielu.

No 2022. gada 1. septembra aizvietots ar 31. trolejbusu maršrutu nepietiekamā autobusu vadītāju skaita dēļ.

 Maršruts 
 Virzienā Abrenes iela—Berģuciems autobusi kursē šādās ielās: Abrenes iela, Dzirnavu iela, Satekles iela, Merķeļa iela, Brīvības bulvāris, Brīvības iela, Brīvības gatve un Berģu iela.
 Virzienā Berģuciems—Abrenes iela autobusi kursē šādās ielās: Berģu iela, Brīvības gatve, Brīvības iela, Brīvības bulvāris, Raiņa bulvāris, Marijas iela, Satekles iela, Dzirnavu iela un Abrenes iela.

 Pieturvietas 
1. autobusu maršrutā ir 61 pietura, virzienā Abrenes iela—Berģuciems ir 31 pieturas, bet virzienā Berģuciems—Abrenes iela ir 30 pieturas.

Nr.Nosaukums 1 Abrenes iela 2 Merķeļa iela 3 Tērbatas iela 4 Ģertrūdes iela 5 Matīsa iela 6 Tallinas iela 7 Cēsu iela 8 Krišjāņa Barona iela 9 VEF 10 Gustava Zemgala gatve 11 Struktoru iela 12 Bajāru iela 13 Zemitāna laukums 14 Dzērbenes iela 15 Krustabaznīcas iela 16 Alfa 17 Šmerļa iela 18 Meža skola 19 Tirzas iela 20 Mārkalnes iela 21 Juglas iela 22 Brīvdabas muzejs 23 Berģi 24 Rožu iela 25 Vējdzirnavu iela 26 Upesciema iela 27 Tadenavas iela 28 Jaunības iela 29 Lejasciema iela 30 Ezerkrasti 31BerģuciemsNr.Nosaukums 1 Berģuciems 2 Mākoņu iela 3 Lejasciema iela 4 Jaunības iela 5 Tadenavas iela 6 Upesciema iela 7 Vējdzirnavu iela 8 Rožu iela 9 Berģi 10 Brīvdabas muzejs 11 Juglas iela 12 Mārkalnes iela 13 Tirzas iela 14 Meža skola 15 Sporta akadēmija 16 Alfa 17 Krustabaznīcas iela 18 Dzērbenes iela 19 Zemitāna laukums 20 Bajāru iela 21 Gustava Zemgala gatve 22 VEF 23 Krišjāņa Barona iela 24 Cēsu iela 25 Tallinas iela 26 Matīsa iela 27 Ģertrūdes iela 28 Inženieru iela 29 Stacijas laukums 30 Abrenes iela

 Attēlu galerija 

 Skatīt arī 
 Autobusu satiksme Rīgā
 Sabiedriskais transports Rīgā
 Rīgas satiksme

 Atsauces 

 Ārējās saites 
 Rīgas satiksmes mājaslapa



01